cyanic-selkie/wikianc huggingface dataset:
Jonni Sauli
Jonni Sauli oli naimisissa vuodesta 1909 Lempi Siviä Leinosen kanssa. Heillä oli kolme lasta, joista poika Simo Juhani Sauli kaatui talvisodassa; pojan puoliso oli professori Liisa Sauli. Jonni Saulin veli oli kirjailija Jalmari Sauli.
Sekaisin Marista
Sekaisin Marista on Bobby Farrellyn ja Peter Farrellyn ohjaama romanttinen komedia vuodelta 1998. Sen pääosissa ovat Ben Stiller, Cameron Diaz, Matt Dillon, Chris Elliott, Lin Shaye, W. Earl Brown, Lee Evans ja Jeffrey Tambor, joiden lisäksi cameorooleissa nähdään Brett Favre, Sarah Silverman, Keith David ja Harland Williams.
Elokuva kertoo Tedistä, joka rakastuu lukiovuosinaan kauniiseen Maryyn ja päättää pyytää häntä treffeille. Ennen treffejä Tedin ollessa vessassa hänen kiveksensä jäävät sepaluksen väliin ja tämän nolon sattumuksen takia Ted ei halua enää tavata Maryä. Vuosien päästä Ted haluaa tavata Maryn ja hän palkkaa yksityisetsivän etsimään hänet, mutta tämäkin rakastuu Maryyn.
Elokuva oli yleisömenestys ja se oli kolmanneksi eniten tuottanut elokuva vuonna 1998 Pohjois-Amerikassa. Se myös nosti Stillerin parrasvaloihin. Total Film -lehden lukijat äänestivät elokuvan neljänneksi parhaimmaksi komediaksi ja lisäksi Bravo on sijoittanut elokuvan neljänneksi listatessaan sata hauskinta elokuvaa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi sen kaikkien aikojen sadan parhaan komedian listalle sijalle 81.
Anime Expo
thumb|200px|Anime Expon logo thumb|[[Cosplay-harrastajia vuoden 2015 Anime Expossa.]] Anime Expo eli AX on Los Angelesissa, Kaliforniassa vuosittain järjestettävä animeaiheinen tapahtuma. Sitä järjestää aatteellinen Society for the Promotion of Japanese Animation (SPJA). Harvoja poikkeuksia lukuun ottamatta tapahtuma on alkanut 4. heinäkuuta ja se on kestänyt neljä päivää. Vaikka tapahtumaa isännöi tällä hetkellä Los Angeles Convention Center, aikaisemmin Anime Expo on järjestetty eri paikoissa, kuten Anaheimissa, San Joséssa, New Yorkissa ja Tokiossa. Anime Expo on merkittävä Yhdysvaltojen suurimpana animekokoontumisena.
The Best of Kiss: The Millennium Collection, Vol. 3
The Best of KISS: The Millennium Collection, Vol.3 on KISS-yhtyeen kokoelma-albumi. Se julkaistiin 10. lokakuuta 2006 ja sisältää Kissin kappaleita vuosilta 1992–1998.
Luna 14
Luna 14 oli Neuvostoliiton Kuuta kiertänyt avaruusluotain, joka laukaistiin 7. huhtikuuta 1968.
Luotain muistutti Luna 12:a ja siinä oli Luna 10:n kojeita muistuttaneita laitteita. Luotain lienee liittynyt Neuvostoliiton miehitetyn, sittemmin keskeytyneen N1-kuuohjelman viestintälaitteiden testaukseen.
Shin’yō
thumb|300x300px|Shin’yō marraskuussa 1943. Shin’yō oli keisarillisen Japanin laivaston saattuetukialus toisessa maailmansodassa.
Muutostyöt
Midwayn taistelussa kärsittyjen lentotukialustappioiden jälkeen alus päätettiin muuttaa lentotukialukseksi. Alus siirrettiin 30. kesäkuuta Kuren laivastontelakalle, jossa se siirrettiin telakalle 21. syyskuuta. Alukselle lisättiin torpedovyöt samoin kuin nostettava tutkamasto. Alukselle rakennettiin lentokansi ja sille komentosilta. Alus aloitti muutostöiden jälkeiset koeajot 1. marraskuuta 1943, ja se otettiin palvelukseen 15. marraskuuta 1943 nimellä Shin’yō.
Palvelus
Alus osallistui lyhyellä urallaan joukkojenkuljetustehtäviin läntisellä Tyynellämerellä. Alus oli matkalla Singaporeen 17. marraskuuta 1944, kun Yhdysvaltain laivaston sukellusvene USS Spadefish torpedoi aluksen upottaen sen. Vain 70 miestä aluksen 1 200 miehistönjäsenestä selvisi hengissä.
Mercedes-Benz Tourismo
Mercedes-Benz Tourismo on saksalaisen Mercedes-Benzin valmistama linja-auto. Se kuuluu Mercedes-Benzin tilausajomallistoon. Tourismoa on saatavana neljää eri koripituutta, mallimerkinnät ovat Tourismo, Tourismo M2, Tourismo M ja Tourismo L. Korien pituudet vaihtelevat 12,14 metrin ja 13,99 metrin välillä. Matkustajien kuljetuskapasiteetti on 49-57 paikkaa korimallista riippuen.
Tourismon historiaa
Tourismon ensimmäistä mallisukupolvea on valmistettu vuodesta 1996 lähtien. Tourismo on kokenut täydellisen uudistumisen vuonna 2007. Uudistuksen yhteydessä muun muassa kuljettajan alueen ergonomiaa parannettiin sijoittamalla vaihdevipu kojelautaan.
Mututieto
Mututieto, mututuntuma, mutu tai mutuväite on käsite, joka on lyhenne sanoista ”musta tuntuu”. Sitä käytetään kuvaamaan heikosti perusteltua väitettä tai arkikäsityksiä. Mutumenetelmä on epätieteellinen tai muu perustelematon tutkimus- tai päättelytapa, ”musta tuntuu -menetelmä”.
Mutulla voidaan ymmärtää myös nopeasti tehtyä johtopäätöstä tai varovaisuuden aiheuttamaa ensireaktiota asiaan, jolloin asian tarkempi selviäminen myöhemmin voi johtaa paremmin harkittuun ratkaisuun. Tällainen karkea tilanteen arviointi voi luonnonolosuhteissa olla hengen pelastava, koska harkintaan perustuva päätös on liian hidas. Tämän kaltaisten mutupäätösten onkin tutkittu aiheutuvan refleksinomaisesti ja sen mahdollisuudella on ollut merkittävä rooli ihmisen kehityksessä.
South Bay Lakers
South Bay Lakers on koripalloseura Kalifornian El Segundosta. Se pelaa NBA:n kehityssarjassa ja toimii NBA-seura Los Angeles Lakersin farmijoukkueena.
Vuosina 2006–2017 joukkue tunnettiin Los Angeles D-Fendersinä.
Vlorë
Vlorë ( tai Vlora, tai Αυλώνα, Avlóna) on satamakaupunki Lounais-Albaniassa. Se on Vlorën maakunnan pääkaupunki. Vuoden 2011 väestönlaskennan mukaan siellä asui 79 513 asukasta.
Historia
thumb|left|Rakennuksia Vlorëssä Vlorë on Albanian vanhimpia kaupunkeja. Se perustettiin kreikkalaiseksi siirtokunnaksi nimellä Aulon 500-luvulla eaa. Se oli yksi kolmesta samanlaisesta siirtokunnasta Illyrian rannikolla, ja sen on maininnut ensimmäisenä Ptolemaios (Geografia, III, xii, 2). Myös muut maantieteelliset asiakirjat, kuten Tabula Peutingeriana ja Hierokleen Synekdemos mainitsevat sen. Kaupunki oli Rooman valtakunnan tärkeä satama, kun se oli osa Epirus novan provinssia.
Kaupungista tuli piispanistuin 400-luvulla. Tunnettujen piispojen joukossa ovat Nazarius vuonna 458 ja Soter vuonna 553. Hiippakunta kuului tällöin Rooman patriarkaattiin. Vuonna 773 se liitettiin muun Illyrian itäosan kanssa Konstantinopolin ekumeeniseen patriarkaattiin, mutta sitä ei mainita kirkon Notitiae episcopatuumissa. Hiippakunta oli ehkä lakkautettu sillä vaikka bulgarialaiset olivat hallinneet tätä maata jonkin aikaa, Aulonia ei mainita Akhridan arkkihiippakunnan Notitiae episcopatuumissa.
Serbia valtasi Valonan tai Vloran, kuten sitä myös kutsuttiin 1345 ja se siirtyi Osmanien valtakunnan haltuun 1464, ja oltuaan Venetsialaisten hallussa 1690, se palautui turkkilaisille. Siitä tuli caza Beratin sandjakissa Janinan vilayetissä (provinssissa). Kaupungissa, jolla oli satama Adrianmerelle, oli noin 10 000 asukasta; kaupungissa oli katolinen seurakunta, joka kuului Durazzon arkkihiippakuntaan.
Vuonna 1851 se kärsi pahoja vahinkoja maanjäristyksessä.
Ismail Qemali julisti Albanian itsenäiseksi Vlorëssa marraskuun 28. päivä 1912 ensimmäinen Balkanin sodan aikana. Kaupungista tuli Albanian ensimmäinen pääkaupunki, mutta Italia valloitti sen 1914 ja miehitti sitä vuoteen 1920 asti. Italia valloitti Vlorën uudestaan 1939, minkä jälkeen Natsi-Saksa miehitti sitä vuoteen 1944 asti.
Toisen maailmansodan aikana Sazan-saaresta Vlorën lahdella tuli Saksan ja Italian sukellusvenetukikohta ja se joutui liittoutuneiden raskaiden pommitusten kohteeksi. Kommunismin aikana satama vuokrattiin Neuvostoliitolle sukellusvenetukikohdaksi, ja oli tärkeässä asemassa Neuvostoliiton ja Albanian konfliktissa 1960-1961, ja koska Neuvostoliitto oli tehnyt suuria sijoituksia tukikohtaan, se vastusti sen menetystä seurauksena Albanian liittymiselle Kiinan puolelle maailman kommunistisen liikkeen jaossa. Neuvostoliitto uhkasi miehittää Vlorën huhtikuussa 1961, ja ottaa apunsa pois Albanian taloudellisen, sotilaallisen ja teknisen apunsa. Uhkausta ei toteutettu Kuuban kriisin samanaikaisen kehittymisen vuoksi, mutta Albanian johtaja Enver Hoxha tajusi kuinka haavoittuvainen Albania oli, ja Neuvostoliiton Tšekkoslovakian miehityksen jälkeen 1968 hän rakensi satoja tuhansia betonibunkkereita jotka ovat yhä Albaniassa. Vlorë oli Hoxhan aikaan Sigurimin, salaisen poliisin, tärkeä värväyspaikka.
Vuonna 1997 Vlorë oli lukuisten mellakoiden keskus pyramidihuijausten takia, jotka johtivat Sali Berishan hallinnon alamäkeen ja Albanian lyhyeen sisällissotaan.
Talous
Vlorë on yhä tärkeä satama ja markkinakeskus merkittävällä kalastus- ja teollisuussektorilla. Ympäröivä seutu tuottaa maaöljyä, bitumia, maakaasua ja suolaa. Kaupungissa on myös Albanian laivaston tärkeätä laitteistoa.
Vlorën merkitys maatalouskeskuksena on kasvanut suurten oliivi- ja hedelmäpuiden istutusten jälkeen, ja ruuanjalostuskeskuksena, öljyn ja bitumin vientiteollisuudessa jne.
Turismista on tullut suuri elinkeino viime vuosina, kaupungissa on monia hotelleja, matkakeskuksia ja rantoja.
HMS Fenris
HMS Fenris oli alun perin saaristotykistölle ja sen Ruotsin laivastoon liittämisen jälkeen vuodesta 1872 alkaen laivaston vuonna 1871 vesillelaskettu monitori. Ruotsissa alus luokiteltiin 3. luokan panssarilaivaksi ( ja vuodesta 1895 alkaen ).
Valmistus
Alus tilattiin Bergsunds Mekaniska Verkstadilta ja se laskettiin vesille 28. kesäkuuta 1871. Alus otettiin palveluksen kesäkuussa 1872.
Palvelus
Aluksen aseistusta täydennettiin vuonna 1877 kymmenpiippuisella 12 millimetrin M/75 konekiväärillä ja myöhemmin alukselle asennettiin vielä toinen samanlainen ase. Alus poistettiin palveluksesta 24. heinäkuuta 1903 ja se myytiin vuonna 1905. Alus muutettiin moottoripurreksi ja edelleen moottoriproomuksi nimellä Liss.
Lotus 99T
Lotus 99T on Gerard Ducarougen ja Martin Ogilvien suunnittelema Formula 1 -auto, jota Camel Team Lotus Honda -talli käytti kaudella. Voimanlähteenä autossa oli Hondan valmistama 1,5-litrainen kuusisylinterinen V-turbomoottori. Autoa kilpailuissa ajoivat japanilainen Satoru Nakajima ja brasilialainen Ayrton Senna.
99T erosi edellisistä tallin autoista merkittävästi. Ulkonäkö muuttui täysin, kun Camel-tupakkayhtiöstä tuli tallin pääsponsori. Vanha musta-kultainen väritys vaihtui kelta-siniseksi. Teknisellä puolella suurin muutos oli aktiivijousitukseen siirtyminen ja moottoreiden vaihto Renault'sta Hondaan.
Saavutukset
Senna voitti autolla kaksi peräkkäistä kilpailua, Monacon- ja Itä-Yhdysvaltain GP:n. Toiseksi hän ylsi neljästi: San Marinon-, Unkarin-, Italian- ja Japanin GP:ssa. Lisäksi hän ajoi kolmanneksi Britannian- ja Saksan GP:ssa.
Paalupaikalta Senna starttasi kilpailuun yhden kerran, San Marinon GP:ssa. Hän ajoi kilpailun nopeimman kierroksen Monacon-, Itä-Yhdysvaltain- ja Italian GP:ssa.
Valmistajien MM-sarjassa Lotus sijoittui kolmanneksi 64 pisteen turvin. Senna saalisti kauden aikana 57 pistettä ja saavutti kuljettajien MM-sarjan kolmannen sijan. Nakajima puolestaan onnistui keräämään ainoastaan seitsemän pistettä.
Formula 1 -tulokset
(lihavointi tarkoittaa paalupaikkaa ja kursivointi kilpailun nopeinta kierrosta.)
Nishiyodogawa-ku
Nishiyodogawa-ku on yksi Osakan kaupungin 24:stä suuralueesta. Se sijaitsee kaupungin luoteisosassa Osakanlahden rannalla Yodogawa-joen suulla. Etelässä se rajautuu Yodogawaan, idässä Osakan Yodogawan suuralueeseen ja pohjoisessa Kanzakigawa- ja Samondogawa-jokiin; niiden pohjoispuolella sijaitsee Hyōgon prefektuurin Amagasakin kaupunki. Nishiyodogawa-kun pinta-ala on 14,23 neliökilometriä ja siellä on 96 375 asukasta (vuonna 2010).
Aluetta on kutsuttu vanhastaan lempinimellä ”Naniwa yaoshima” (Naniwan eli Osakan 80 saarta). Siellä on harjoitettu maanviljelyä ja kalastusta. Nykyinen Nishiyodogawan suuralue perustettiin 1. huhtikuuta 1925. Meiji-kaudelta lähtien alueelle kertyi runsaasti teollisuutta, joka toi mukanaan myös ympäristöongelmia. Entisen, saastuneen Ōnogawa-joen paikalle rakennettiin 1970-luvulla suuralueen läpi kulkeva 3,8 kilometriä pitkä viherreitti Ōnogawa ryokuindōro.
Nishiyodogawan aluetta palvelevat JR Westin Tōkaidō-päälinja (suuralueen itärajalla) ja Tōzai-linja sekä Hanshin-rautateiden Hanshin-päälinja ja Namba-linja.
Smoker
Smoker (jap. スモーカー) on One Piece manga- ja animesarjassa Merivoimien eversti, ja myöhemmin kommodori. Hän on syönyt logia-ryhmään kuuluvan pirunmarjan, savusavumarjan, joka antoi hänelle voiman muuttua savuksi. Savu-voimiin liittyy myös Smokerin tapa polttaa sikaria, hänen tapauksessaan kahta yhtä aikaa. Hänellä on myös suuri sikarivarasto takkinsa alla. Hän pitää selässään jitteniä, japanilaisten lainvalvojien historiallista asetta, joka on omiaan mm. pamputtamiseen. Sen päässä on merikiveä. Smokerilla tiedetään olevan myös omalla savullaan kulkeva moottoripyörän tapainen kulkuväline.
Smoker Loguetownissa
Smoker nähtiin ensimmäisen kerran kaupungissa nimeltä Loguetown, joka sijaitsee aivan Grand Line - virran liepeillä. Hän oli paikan pelätyin lainvalvoja, ja hän takuuvarmasti sai jokaisen rikollisen nalkkiin. Mangassa Smokerin syytä ei kerrottu, miksi Loguetown oli hänen tukikohtansa, mutta animessa tähän luotiin selitus sijoittamalla nuori Smoker todistamaan merirosvokuningas Gol D. Rogerin teloitusta 24 vuotta sitten nykyisestä ajasta. Smoker sai kenties tästä halun poistaa jatkossakin rikollisuuden Loguetownista.
Kun sarjan päähenkilö Monkey D. Luffy miehistöineen poikkesi Loguetownissa, Luffy kiipesi Rogerin teloituslavalle, jossa hänet vangitsi jalkapuuhun Buggy-klovni. Buggy halusi teloittaa Luffyn jotta saisi kostettua Luffylle tappionsa. Tapahtuma ikävä kyllä herätti laajalti huomiota, myös Smokerin. Buggyn miekan jo miltei leikatessa Luffyn kaulan poikki tämä vain hymyili kuolemanhetkellään, mikä muistutti Smokeria Rogerista, joka hymyili myös ennen kuolemaansa. Salamaniskun poltettua mestauslavan päätti Smoker henkilökohtaisesti päästää päiviltä kuolemaa uhmaavan Luffyn. Se melkein onnistuikin, kunnes Luffyn isä, Monkey D. Dragon tuli väliin ja Olkihattupiraatit pääsivät karkuun. Smoker vannoi katkerana vangitsevansa Olkihatut, jonain päivänä.
Smoker Alabastan kuningaskunnassa
Alabastan kuningaskunnassa Smoker nähdään taas, Tashigi mukanaan. Rantauduttuaan, Smoker ja Tahigi päättivät käydä satamakaupunki Nanohanan Spice Bean ravintolassa, tutkimassa kesken ruokailun kuolleen asiakkaan tapausta. Asiakas, toisin sanoen Luffyn velipuoli Portgas D. Ace, ei ollutkaan kuollut, vaan nukahtanut varoittamatta. Smokerin saavuttua paikalle, hän tunnisti Acen heti Valkoparran alipäälliköksi. Acen ollessa merirosvo, täytyi Smokerin toteuttaa velvollisuutensa ja vangita hänet. Taistelun ollessa alkamaisillaan, paukahtaa Luffy gumigumiraketillaan ovesta ja heittää varomattomat Smokerin ja Acen, seinästä läpi. Huomattuaan Luffyn, Smokerin kiinnostus vaihtuu Luffyyn ja hän työntää Acen vain maahan ja kulkee tämän ylitse Luffya nappaamaan. Tämä kuitenkin mättää ruuat suuhunsa ja pakenee toisen kerran Smokerilta. Alkaa kiivas takaa-ajo joka melkein päättyy Luffyn kiinnijäämiseen, mutta Ace pelastaa hänet tulituli-voimillaan. Ace sanookin Smokerille ettei heidän voimillaan ottelu näe lopputulosta.
Toisen kerran Smoker apurineen tavataan Rainbasen kaupungissa. Hän ja Tashigi poikkesivat eräässä ravintolassa lasillisilla. Luffy -jälleen kerran tulee paikalla -ja lähtee maksamatta ostoksiaan. Smoker jahtaa Olkihattuja Alabastan taustapirun, kruunun kaapparilordi sir Crocodilen Rain Dinners -kasinoon. Siellä Olkihatut valitsivat "piraatti-paikan" "VIP-paikan" sijasta, ja päätyivät selliin. Myös Smoker jäi samaan selliin kiinni -mikä tuottikin erittäin mukavan kohtaamisen merirosvojen ja lainvalvojan välillä. Häkki oli tehty merikivi-nimisestä mineraalista, joka vie pirunmarjavoimat. Crocodilenn kanssa käytyjen kiivaiden keskustelujen jälkeen huone alkoi täyttyä vedestä ja banaanikrokotiileista. Olkihattujen Sanji saapui pelastamaan porukkaansa, mutta hänkin joutui veden valtaan. Luffy käski miehistönsä Roronoa Zoroa pelastamaan Smokerin, koska pirunmarjavoimaiset eivät osaa uida. Kiitollisena tästä Smoker antoi Olkihattujen paeta.
Hänet nähdään viimeisen kerran Alabastassa siivoamassa rikollisorganisaatio Baroque Worksin jälkiä. Hän kiskotutti sateentekoaluksen pois tuomasta pahaa mainetta Alabastan kuninkaalle. Tämän jälkeen hän vastaanotti Tashigin takaisin taistelustaan ja kehotti tätä tulemaan vahvemmaksi.
Smoker Enies Lobbyn ja Marinefordin jälkeen
Enies Lobbyn tapahtumien jälkeen Smoker nähtiin ohimennen hänen napattuaan 55 miljoonan berryn merirosvon. Tashigi toi hänelle ilmoituksen Olkihattujen kasvaneista palkkioista ja Smoker vannoi nappaavansa heidät Grand Linen viimeisellä puoliskolla, Uudessa maailmassa.
Ulkonäkö ja persoona
Smokerilla on harmaat, taakse vedetyt hiukset, hänen vartalonsa on hyvin lihaksikas ja hänellä on varmat(?) silmät sekä vähän partaa. Hän pukeutuu valkoiseen avotakkiin, jossa on vihreää turkista ja jonka selkämyksessä lukee kanjilla 正義, oikeus. Lisäksi hänellä on siniset housut ruskealla vyöllä. Poltettuaan sikarinsa hän vaihtaa ne takkinsa alla oleviin uusiin sikareihin. Smoker pitää luotettavimpana apulaisenaan pursimies Tashigia, josta tulee myöhemmin aliluutnantti. Luonteeltaan Smoker on hyvin vakava, äreä, peloton ja periksiantamaton. Hän on myös hyvin rauhallinen sekä fiksu tapaus eikä suutu muusta kuin Tashigin tai Luffyn törttöilemisestä. Häntä voisivat kuvastaa 1800-luvun kylmät monimiljonäärit.
Marine (One Piece)
Masters of Reality
Ensimmäiseen kokoonpanoon kuuluivat Chris Goss, Tim Harrington, Vinnie Ludovico ja Googe. Tämä kokoonpano nauhoitti albumin Masters of Reality ennen hajoamistaan 1989. Masters of Reality pääsi otsikoihin, kun Cream-rumpali Ginger Baker liittyi yhtyeeseen ja soitti sen toisella albumilla Sunrise on the Sufferbus vuonna 1993. Albumilta nousi top ten -hitti ”She Got Me (When She Got Her Dress On)”. Baker lähti yhtyeestä vain vuotta myöhemmin. Silloinen Circus of Power -rumpali Victor Indrizzo liittyi myöhemmin täydentämään kokoonpanoa.
Gossin yhteydet Queens of the Stone Ageen johtivat siihen, että Nick Oliveri ja Joshua Homme soittivat vuoden 2001 albumilla Deep in the Hole sekä kaksi vuotta myöhemmin live-albumilla Flak ’n’ Flight.
Renault Char B1
Vaunun suurin heikkous oli sen tornin suunnittelu, jossa vaununjohtaja toimi samalla myös ampujana. Tämä ratkaisu teetti niin paljon tehtäviä yhdelle henkilölle, ettei vaunun kaikkia tehoja saatu hyödyllisesti käytettyä.
Vaunua valmistivat Renault 182 kappaletta, AMX 47 kappaletta, FCM 72 kappaletta, FAMH 70 kappaletta ja Schneider 32 kappaletta. Vaunu oli erittäin kallis ja tuli maksamaan 1,5 miljoonaa frangia kappale. Toisin kuin muut ranskalaiset vaunut, Char B1 oli varustettu radiolla.
Sotasaaliiksi saamistaan vaunuista saksalaiset muunsivat 60 kappaletta liekinheitinvaunuiksi vaihtamalla 75mm haupitsin tilalle liekinheittimen. Lisäksi 18 vaunua muunnettiin 105mm tykillä varustetuiksi tykistövaunuiksi/rynnäkkötykeiksi. Vaunujen mallimerkinnäksi tuli 10,5 cm le.FH 18/3 (Sf) auf Geschützwagen B-2(f).
Egidius
pienoiskuva|Pyhä Egidius. Keskiaikaisen maalauksen osa. Pyhä Egidius oli keskiaikaisen Euroopan palvotuimpia pyhimyksiä. Hän syntyi legendojen mukaan Ateenassa mutta vietti suurimman osan elämästään Etelä-Ranskassa Arlesin ja Nîmesin seuduilla. Hän kuoli noin vuonna 710.
Egidius eli erakkona eteläranskalaisessa metsässä, jossa hänen seuranaan oli metsäkauris. Visigoottien kuninkaan Wamban kerrotaan jahdanneen kaurista ja ampuneen nuolen, mutta nuoli ei osunut kauriiseen vaan Egidiukseen. Kuningas hyvitti tekonsa rakennuttamalla alueelle luostarin, jonka ympärille kasvoi kylä, Saint-Gilles-du-Gard, joka sai nimen Egidiuksen mukaan. Siitä tuli Santiago de Compostelaan tai Pyhään maahan matkaaville tärkeä pyhiinvaelluskohde. Joillekin pääkohde oli itse Saint-Gilles.
Pyhä Egidius on yksi neljästätoista hädässäauttajasta. Hän on rampojen, spitaalisten, kerjäläisten ja seppien suojelija. Hänen juhlapäiväänsä vietetään 1. syyskuuta. Pyhä Egidius on ainoa hädässäauttaja, josta ei tullut marttyyria.
Amanda Pelkey
Amanda Pelkey (s. 29. toukokuuta 1993 Montpelier, Vermont) on yhdysvaltalainen jääkiekkoilija, joka pelaa hyökkääjänä. Hän on voittanut yhden olympiakullan sekä kaksi maailmanmestaruutta. Seuratasolla hän edustaa NWHL-seura Boston Pridea.
Pelkey on edustanut Vermontin yliopistoa vuosina 2011–2015 sekä Boston Pridea vuodesta 2015.
Kööpenhaminan ilmastokokous
pienoiskuva|450x450px|COP15:n täysistuntosali Kööpenhaminassa 8. joulukuuta 2009 Kööpenhaminan ilmastokokous järjestettiin Bella Center -konferenssikeskuksessa Kööpenhaminassa, Tanskassa 7.–18. joulukuuta 2009. Balin ilmastokokouksessa vuonna 2007 sovitun tiekartan mukaisesti Kööpenhaminassa oli tavoitteena saada aikaan kansainvälinen sopimus ilmastonmuutoksen lievittämisestä vuoden 2012 jälkeen, jolloin Kioton sopimuksen voimassaolokausi päättyy. Sitovaa sopimusta kokouksessa ei sovittu. pienoiskuva|Intian pääministeri [[Manmohan Singh, Yhdysvaltain presidentti Barack Obama,
Tanskan ulkoministeri Per Stig Møller jaIsraelin presidentti Shimon Peres.]] Kokous oli YK:n ilmastonmuutoskonventin (UNFCCC) viidestoista konferenssi. Sitä edelsi maaliskuussa 2009 Kööpenhaminassa pidetty tieteellinen konferenssi Climate Change: Global Risks, Challenges and Decisions, jonka tavoitteena oli koota viimeaikainen tieteellinen ymmärrys ihmisen toiminnan vaikutuksesta ilmastoon. Kokouksen yhteenvetoraportti pyrkii esittämään tämän tiedon maallikolle ymmärrettävällä tavalla. thumb|Kööpenhaminan ilmastokokouksen logo|vasen|209x209pxKööpenhaminan ilmastokokouksen alla useat maat ilmoittivat sitoutuvansa kasvihuonekaasupäästöjensä vähentämiseen:
Kokouksessa sovittiin myös ilmastorahaston perustamisesta kehitysmaiden tukemiseksi.
Rakkaudesta (Plutarkhos)
Rakkaudesta on Plutarkhoksen Moralia-kokoelmaan (kirja IX, 50) kuuluva kirjoitus, joka käsittelee rakkautta, erityisesti avioliittoa sekä hetero- ja homoseksuaalisen suhteen paremmuutta toisiinsa nähden.
Historia
Rakkaudesta Teoksen katsotaan kuuluvan Plutarkhoksen myöhäistuotantoon ja olevan kirjoitettu ennen vuotta 120. Kirjoitus on mahdollisesti kommentaari Platonin rakkautta käsitteleviin teorioihin. Erään näkemyksen mukaan Plutarkhos on halunnut kirjoituksellaan häivyttää sen antiikin aikana usein vallinneen kuvan, että filosofia ja homoseksuaalisuus liittyvät toisiinsa. Näin Plutarkhos olisi pyrkinyt sanoutumaan irti Platonin näkemyksistä. Teksti on säilynyt kahdessa keskiaikaisessa käsikirjoituksessa, joista kummassakin on suuri aukko tärkeässä kohdassa teoksen loppupuolella; lisäksi niissä on useita muita aukkokohtia. Teos sisältää paljon lainauksia ja viittauksia antiikin aikaisiin kirjailijoihin.
Sisältö
Plutarkhoksen kirjoitus on muodoltaan dialogi, joka koostuu 26 luvusta. Varsinainen dialogi on sijoitettu kehyskertomukseen, jossa keskustelevat Flavianos sekä Plutarkhoksen poika Autobulos. Autobulos kertoo Flavianokselle tapahtumista, jotka sattuivat, kun hänen isänsä ja äitinsä olivat menneet naimisiin. Teoksen keskeinen henkilö on nuori efebi nimeltään Bakkhon. Häneen ovat ihastuneet sekä poikarakastaja Peisias että rikas nuori (mutta Bakkhonia vanhempi) leski Ismenodora.
Dialogissa Bakkhonin ystävät ja muut paikallaolijat, joihin kuuluvat Peisias, Anthemion, Protogenes, Dafnaios, Soklaros, Pemptides, Zeuksippos sekä Plutarkhos itse, keskustelevat siitä, tulisiko nuorukaisen valita avioliitto häntä vanhemman naisen kanssa vai miesten välinen rakkaus. Plutarkhos haluaa itse puolustaa dialogillaan avioliittoa. Dialogissa avioliittoa kannattavat hänen lisäkseen Anthemion ja Dafnaios. Peisias kannattaa homoseksuaalisuutta ja haluaisi ilmeisesti pitää Bakkhonin itsellään; hänen puoltaan pitää Protogenes. Plutarkhoksen seuruetta pyydetään välitystuomariksi keskustelussa.
Dialogin alkupuolella keskustellaan rakkauden luonteesta ja kahdenlaisesta rakkaudesta: Eroksesta sekä sen suhteesta Afroditeehen. Dafnaioksen mukaan poikiin ja naisiin kohdistuvassa rakkaudessa on kyse samasta tunteesta, mutta poikarakkaus on nuorempi tulokas, joka on livahtanut gymnasioneihin vasta sen jälkeen, kun nuoret alkoivat niissä riisuutua alastomiksi. Tämän Plutarkhos katsoo loukkaavan ja halventavan aviollista rakkautta, joka auttaa ihmiset kuolemattomuuteen. Bakkhonin ja Ismenodoran avioliiton vastustajat puolestaan argumentoivat muun muassa, että miehen tulee varoa rikkaita naisia, ja että naisen tulee olla aviomiestään nuorempi. Tähän vastataan muun muassa sillä, että Herakleskin luovutti 33-vuotiaan vaimonsa Megaran avioon 16-vuotiaalle Iolaokselle.
Kesken keskustelun siihen osalliset saavat tiedon, että Ismenodora on siepannut Bakkhonin kotiinsa. Tämä herättää keskusteluja muun muassa naisvallan vaarallisuudesta sekä rakkauden luonteesta ihmisjärkeä vahvempana intohimona. Tämän jälkeen äänessä on ennen kaikkea Plutarkhos itse. Hän ylistää Erosta ja vertaa sen voimaa Afroditeehen ja Areeseen, esittelee platonilaisen Eros-teorian, puolustaa avioliittoa sekä kertoo useita esimerkkitarinoita näkemystensä tueksi. Dialogin lopussa saadaan tieto Bakkhonin ja Ismenodoran hääjuhlasta. Myös Peisias osallistuu häihin iloiten.
E. G. Palmén
thumb|right|Ernst G. Palmén Ernst Gustaf (E. G.) Palmén (26. marraskuuta 1849 Helsinki – 3. joulukuuta 1919 Helsinki) oli suomalainen historiantutkija, vapaaherra, professori, valtiopäivämies ja valtioneuvos.
Henkilöhistoria
Palmén valmistui ylioppilaaksi vuonna 1866, filosofian kandidaatiksi vuonna 1872, filosofian maisteriksi vuonna 1873, filosofian lisensiaatiksi vuonna 1876 ja filosofian tohtoriksi vuonna 1877. Hän toimi Helsingin yliopiston Suomen, Venäjän ja Pohjoismaiden historian professorina vuosina 1884–1903 ja Suomen ja Skandinavian historian professorina vuosina 1903–1911.
Palmén oli aatelissäädyssä sukunsa edustaja valtiopäivillä 1877–1878, 1882 ja 1885 ja pappissäädyn jäsen valtiopäivillä 1888, 1891, 1894, 1897, 1899, 1900, 1904–1905 ja 1905–1906 sekä Suomalaisen puolueen kansanedustajana ensimmäisessä eduskunnassa vuosina 1907–1909, ja toimi myös eduskunnan toisena varapuhemiehenä samoina vuosina. Valtioneuvoksen arvon hän sai vuonna 1910.
Perhe
Vapaaherralliseen Palménin aatelisukuun kuuluneen Palménin vanhemmat olivat professori, vapaaherra Johan Philip Palmén ja tämän toinen puoliso Adolfina Fredrika Emilia Sallmén. Hänen puolisonsa oli vuodesta 1881 teollisuusmies Nils Ludvig Arppen (1803–1861) tytär Ida Amalia Arppe (s. 1860). Heidän poikiaan olivat kirurgi Arne Palmén ja lakimies Ilmari Palmén. Heidän pojanpoikansa oli eläintieteilijä Ernst Palmén. E. G. Palménin veljenpoika oli meteorologi Erik Palmén.
E. G. Palménin sisar oli yhteiskunnallinen toimihenkilö Fanny Palmén (1842−1905), jonka aloitteesta Helsinkiin perustettiin työkoteja kansakoulua käyville lapsille, joiden vanhemmat kävivät ansiotyössä. Hänen veljiään olivat eläintieteilijä Johan Axel Palmén ja Forssan puuvillatehtaan johtaja Karl Evert Palmén.
Chris Rea
Christopher Anton ”Chris” Rea (s. 4. maaliskuuta 1951 Middlesbrough) on englantilainen laulaja, lauluntekijä ja kitaristi, joka on tunnettu taitavasta slide-soitostaan ja käheästä, matalasta äänestään. Hän on myös näytellyt pieniä rooleja.
Uran alku ja suosio
Alun alkaen Rea keskittyi luomaan uraa Euroopassa. Vuonna 1975 julkaistiin hänen esikoissinglensä ”So Much Love”. Hänen debyyttialbuminsa Whatever Happened to Benny Santini? julkaistiin vuonna 1978. Sen nimi viittasi taiteilijanimeen, jolla Rean albumi oli suunniteltu julkaistavan. Albumilta julkaistiin single ”Fool (If You Think It's Over)”, joka oli Grammy-ehdokas Yhdysvalloissa. Vuonna 1979 julkaistiin Rean seuraava albumi Deltics. Albumi nimettiin brittiläisen junatyypin mukaan. Sen tuotti Gus Dudgeon, joka tuotti myös useita Elton Johnin albumeita.
Ura jatkui menestyksekkäästi 1980-luvulla, jolloin hän julkaisi kahdeksan albumia. Albumi Shamrock Diaries ja hitit ”Stainsby Girls” ja ”Josephine” tekivät Rean tunnetuksi Isossa-Britanniassa vuonna 1985. Seuraavat albumit On the Beach (1986) ja Dancing with Strangers (1987) osoittautuivat myös menestyksekkäiksi. Vuonna 1988 julkaistiin kokoelma-albumi New Light Through Old Windows, jonka valtava suosio vahvisti Rean aseman yhtenä Ison-Britannian eturivin laulaja-lauluntekijöistä.
Vuonna 1989 albumi The Road to Hell jatkoi hänen menestystarinaansa nousten Ison-Britannian listaykköseksi. Seuraava pitkäsoitto Auberge (1991) sai niin ikään suuren suosion Euroopassa. Vuoden 1992 albumi God’s Great Banana Skin, joka sisälsi entistä rockhenkisempää materiaalia, nousi Isossa-Britanniassa listasijalle neljä. Seuraavana vuonna julkaistiin Espresso Logic, joka sisälsi hittisinglen ”Julia”. Single kertoi Rean toisesta tyttärestä ja oli hänen yhdestoista Top 40 -hittinsä.
Tauko ja uusi nousu
Huonon terveydentilan vuoksi Rea joutui pitämään muutaman vuoden tauon, kunnes hän vuonna 1998 julkaisi seuraavan albumin, The Blue Cafen, joka nousi Ison-Britannian top 10 -listalle huolimatta vähäisestä mainostuksesta tai siitä, ettei levyltä julkaistu yhtäkään singleä. Vuonna 1999, kymmenen vuotta The Road to Hell -albumin jälkeen, Rea julkaisi The Road to Hell: Part 2:n, joka ei kuitenkaan menestynyt hyvin. Vuoden 2000 albumia King of the Beach kriitikot sen sijaan ylistivät. Samana vuonna York julkaisi remiksauksen Rean vuoden 1986 singlestä ”On the Beach”, ja siitä tuli tanssihitti.
Sittemmin Rea on julkaissut albumit Stony Road (2002), The Blue Juke Box (2004) ja Blue Guitars (2005), jotka ovat tyylilajiltaan bluesia ja jazzia. Ura katkesi jälleen useiksi vuosiksi Rean sairastuttua syöpään. Vuonna 2009 julkaistiin kokoelma-albumi Still So Far to Go.
Yksityiselämä
Rea on naimisissa Joan Lesley Allportin kanssa ja heillä on kaksi tytärtä. Sekä Rean isä Camillo Jr. (k. 2010) että isoisä Camillo Sr. olivat tunnettuja italialaistaustaisia jäätelötehtailijoita Middlesbrough’ssa.
X-Paroni
X-Paroni (tunnetaan myös nimellä X-paroni) on vuonna 1964 ensi-iltansa saanut komediaelokuva, jonka on ohjannut Risto Jarva, Jaakko Pakkasvirta ja Spede Pasanen. Elokuva on Spede Pasasen ensimmäinen elokuva, jossa hän on mukana myös tekijänä. Elokuva on myös ensimmäinen "Spede"-elokuva. Elokuvan pääosissa nähdään Spede Pasanen (kaksoisrooli), Meri Lii, Pirjo Vainimäki ja Jaakko Pakkasvirta. Elokuvan vierailevina tähtinä nähdään näyttelijä Anneli Sauli, laulaja Tapio Rautavaara, elokuvahistorioitsija Peter von Bagh ja muotoilija Kaj Franck.
Elokuvaa kuvattiin Helsingissä, Juvalla ja Espoossa. Elokuva on julkaistu VHS:nä ja DVD:nä. Elokuva on esitetty televisiossa vuosina 1969, 1973, 1977, 1981, 1995, 2002 ja 2006.
Juoni
thumb|Paroni Wilhelm von Tandem ([[Spede Pasanen) maalaispoika Kallena istuttamassa siemeniä.]]
Paroni Wilhelm von Tandem (Spede Pasanen) asuu kaupungissa kamaripalvelija Jamesin (Jaakko Pakkasvirta) kanssa. Paroni on erittäin rikas, suuren omaisuuden haltija sekä kaiken lisäksi Tandem-yhtymän johtokunnan puheenjohtaja. Testamentin vuosittaisen tarkistusluvun aikana paroni lupaa hankkiutua naimisiin kuluvan vuoden aikana. Johtokunnan kokouksessa paroni allekirjoittaa kaikki paperit lukematta niitä eikä tiedä, että yhtiöön on saapunut rikollisia. Kokouksen jälkeen paroni ja James tutustuvat viehättävään Kerstin-neitiin (Meri Lii), paronin vaimoehdokkaaseen. Paroni ja Kerstin pelaavat tennistä ja golfia sekä kertoilevat vitsejä kamaripalvelijan opastuksella. Naimisiin menon hieronta jatkuu mm. coktailkutsujen ja ensisuudelman yrityksen voimalla.
Samaan aikaan maalla asuva maalaispoika Kalle (Spede Pasanen) herää itsekehittämänsä herätyskoneiston mukaan, joka auringon ehdityä tiettyyn korkeuteen katkaisee langan ja kaataa terästettyä vettä nukkujan suuhun. Kalle on paronin ilmetty kaksoisolento. Naapurissa asuva renki Jösse (Heikki Kuvaja) ja talontytär päivi (Pirjo Vainimäki) seuraavat onnettomina Kallen työntekemistä, joka loppuu aina melko lyhyeen tekemiseen.
Kalle ja Jösse päättävät lähteä uimarannalle "katselemaan naisia". Matkalla uimarannalle Kalle kolauttaa ikävästi päänsä veräjän puomiin. Tällä välin James ja paroni ovat matkalla maalle saamaan urheilullista otetta Kerstin-neidin saavuttamiseksi. He kaikki osuvat sattumalta samalle uimarannalle: Jössen uidessa Kalle nukahtaa rannalle, paroni Wilhelm puolestaan tepastelee rannalla, mutta menettää tajuntansa kompastuttuaan kiveen. Kamaripalvelija herättää vahingossa Kallen luullen häntä paroni Wilhelmiksi ja vie hänet kaupunkiin, kun taas Jösse herättää tajunnan menettäneen paronin ja auttaa hänet Kallen kotimökille.
Aamulla sekä paroni että Kalle heräävät kumpikin väärässä ympäristössä. Paroni saa suuhunsa Kallen herätyskoneiston "terävät", kun taas Kalle on innoissaan kaupungin ihmeistä kuten liukuportaista ja kyselee kadulla muilta ihmisiltä, ovatko he nähneet naapurin Jösseä. Päivän kokouksessa Kalle selittää kokeneensa muistinmenetyksen osuneen iskun jälkeen. Rikolliset kääntyvät lääkärin (Kai Lappalainen) puoleen, joka puolestaan suosittelee iskua samaan paikkaan hänen palauttamiseksi takaisin ennalleen. Roistokoplan jäsen Simo (Simo Salminen) yrittää useaan otteeseen lyödä Kallea pesäpallomailalla, mutta epäonnistuu jokaisella kerralla.
Simoa määrätään hankkimaan niin sanottu "houkutuslintu" (joka kuitenkin osoittautuu kanaksi), jota Kalle seuraa rikollisten lymypaikkaan, mutta rosvojen käydessä päälle Kalle nujertaa heidät. Kun "houkutuslintu"-tehtävä ei onnistunut, roistokoplan johtaja (Herbert Katz) kutsuu Kallen ja Kerstin-neidin harrastamaan vesihiihtoa, mutta katkaisee vetoköydet ja jättää heidät keskelle merta. Kun "vesihiihto"-tehtäväkään ei onnistunut, niin roistokopla vangitsee kamaripalvelija Jamesin, ja pystyy kidutusuhan alla pakenemaan lymypaikasta. Kotona kamaripalvelijaa odottaa renki Jössen kirje, josta käy ilmi paronin kaksoisolennon olemassaolo. Kun Kalle ja Kerstin löydetään, he kaikki matkaavat maalle, roistokoplan jahdatessa heitä. Paroni, renki Jösse ja talontytär Päivi matkaavat uimarannalle, mutta roistot ajavat suoraan heitä vastaan ja alkavat ampumaan heitä. Kun Kalle, James ja Kerstin saapuvat paikalle, kaikki pakenevat metsään, missä seuraa hyvin sekasortoinen tilanne. Kamaripalvelija antaa roistoille pienen eväslaatikon, jonne James asensi aikapommin ja sen seurauksena koko roistokopla lennähtää taivaan tuuliin.
Lopulta paroni ja Kalle tapaavat vihdoin toisensa ja esittäytyvät. Lopulta Kallesta tehdään Tandem-yhtymän pääjohtaja ja Jösse ryhtyy Kallen kamaripalvelijaksi, kun taas Wilhelm palaa maalle Päivin ja maanviljelystehtäviin siirtyvän Jamesin kanssa. Kerstinin poissaollessa Kalle suorastaan vaatii Wilhelmiä ja Päiviä suutelemaan, mutta kun nämä suutelevat, he joutuvat erittäin äänekkään lapsijoukon ympäröimiksi.
Näyttelijät
thumb|Paroni Wilhelm von Tandem ([[Spede Pasanen) ja paronin kamaripalvelija James (Jaakko Pakkasvirta) automatkalla. Kuva toimii myös DVD-julkaisun kansikuvana.]]
Musiikki
Suurin osa elokuvan musiikista oli katkelmia jo aikaisemmin sävelletyistä lauluista, mutta taustamusiikki ja Heinähankotwist ovat sävellettyjä tätä elokuvaa varten. Heinähankotwistin on säveltänyt ja sovittanut Otto Donner ja elokuvassa kappaleen esitti ns. "Päivämatineaorkesteri" eli Pertti Metsärinteen yhtye, johon kuuluivat pianisti-trumpetisti Metsärinteen lisäksi klarinetisti Heikki Kauppinen, kitaristi-saksofonisti Risto Sihvonen, basisti Arvi Syrjä ja rumpali Reijo Tani.
Taustaa
Kesänä 1964 viihteen monitoimimies Pertti "Spede" Pasanen halusi kokeilla elokuvatuottajan työtä ja samoihin aikoihin allekirjoitti Elokuvaosakeyhtiö Filminorin kanssa elokuvan valmistussopimuksen sillä ehdolla, että Filminorin nimi mainitaan alkuteksteissä. Elokuvan työnimenä käytettiin nimeä Kaksoisrooli, vaikka elokuvan lopullinen nimi X-Paroni keksittiin vielä myöhemmin. Pasanen perusti silloin ensimmäisen yhtiönsä, Elokuvatuotanto Spede Pasanen / Hupi-Klubi Oy:n, joka ei tuottanut kuin tämän elokuvan. Keväällä 1981 Pasanen uhkasi tuhota kolmen ensimmäisen elokuvansa negatiivit, ellei elokuvasäätiö myönnä Uuno Turhapuron aviokriisi-elokuvalle yhtä suurta tuotantotukea kuin Matti Kuortin Kiljusen herrasväki-elokuvalle. Pasanen toteutti uhkauksensa, mutta televisiossa elokuva esitettiin melko pian tämän jälkeen ja elokuvaa alettiin myymään muutama vuosi myöhemmin kauppoihin VHS-kasetteina. Elokuva on Loman (1976) ohella toinen Risto Jarvan elokuva, joka ei saanut valtionpalkintoa. Elokuvan yleisömenestys oli vuoden ylivoimaisesti paras.
Arvioita
Video-oppaassa vuodelta 1994 Bello Romano kutsuu elokuvaa raikkaaksi ja impulsiiviseksi naurupommiksi ja antaa sille neljä tähteä viidestä, mikä vastaa sanallista arviota ”erinomainen”.
Karl Schwarzschild
Karl Schwarzschild (9. lokakuuta 1873 – 11. toukokuuta 1916) oli saksalainen matemaatikko, fyysikko ja tähtitieteilijä. Hänet tunnetaan parhaiten työstään yleisen suhteellisuusteorian ja astrofysiikan parissa. Hän ratkaisi ensimmäisenä Einsteinin yhtälöiden tarkat ratkaisut vain muutama viikko sen jälkeen kun Einstein oli julkaissut ne. Schwarzschildin laskut ennustivat mustien aukkojen olemassaolon.
Nuoruus
Schwarzschild syntyi Frankfurt am Mainissa vuonna 1873. Hänen vanhempansa olivat Henrietta Sabel ja Moses Martin Schwarzschild. Varakkaaseen juutalaiseen perheeseen kuului hänen lisäkseen neljä poikaa ja yksi tyttö. Perheen kanssa asuivat yhdessä myös muutamia taiteesta - lähinnä musiikista ja maalauksista - kiinnostuneita sukulaisia. Schwarzschildista tuli sukunsa ensimmäinen tieteilijä.
Schwarzschild kävi koulua Frankfurtin juutalaisessa koulussa kunnes täytti 11 vuotta ja jatkoi opintojaan frankfurtilaisessa lukiossa. Näihin aikoihin hän kiinnostui tähtitieteestä. Hän alkoi säästää taskurahansa erilaisia välineitä varten, jotta voisi itse rakentaa kaukoputken. Karlin isällä oli filantropisen akatemian professorin J. Epsteinin kanssa läheinen ystävyyssuhde. Epstein omisti myös oman observatorion ja tätä kautta Schwarzschild tutustui Epsteinin poikaan Paul Epsteiniin, joka oli Karlia kaksi vuotta vanhempi. Epsteinistä ja Schwarzschildista tuli hyvät ystävät ja he harrastivat yhdessä tähtitiedettä. Schwarzschild oppi samalla soveltavampaa matematiikkaa Epsteiniltä. Epsteinin ansiosta hän kiinnostui entistä enemmän tähtitieteestä. Jo 16-vuotiaana, opiskellessaan yhä lukiossa, hän julkaisi kaksi artikkelia kaksoistähtien radoista. Artikkelit julkaistiin saksalaisessa Astronomische Nachrichten -lehdessä.
Opiskeluvuodet ja aikuisikä
Schwarzschild liittyi Saksan armeijaan vapaaehtoisena ensimmäisen maailmansodan syttyessä. Schwarzschild palveli sekä itärintamalla että länsirintamalla ja hänet ylennettiin tykistön luutnantiksi. Venäjällä palvellessaan vuonna 1915 hän kirjoitti yhteensä kolme tieteellistä artikkelia. Kaksi niistä käsitteli suhteellisuusteoriaa ja niissä hän ratkaisi Einsteinin kenttäyhtälöt yksittäisen massapisteen tapauksessa ja johti arvon mustan aukon säteelle, joka tunnetaan Schwarzschildin säteenä.
Myöhemmät vuodet
Schwarzschild kuoli vain 42-vuotiaana, ollessaan uransa huipulla. Varhaisen kuolemansa takia hän ei saanut kovinkaan paljoa huomionosoituksia, mutta hän kuului kuitenkin Göttingenin tiedeseuraan, Saksan tiedeakatemiaan sekä ulkomaalaisena jäsenenä Royal Astronomical Societyyn. Schwarzschildille on myös myönnetty postuumeja huomionosoituksia.
Jari Parantainen
Parantainen valmistui vuonna 1989 diplomi-insinööriksi sähköosastolta Oulussa. Hän on toiminut tuotepäällikkönä, tuotekehittäjänä sekä mainostoimiston ja ohjelmistoyritysten johtotehtävissä. Hänen yrityksensä Noste Oy (1996-) on erikoistunut asiantuntijapalvelujen ja huipputekniikan tuotteistamiseen. Hän pitää eri aiheista luentotilaisuuksia mm. Ratekoulutus Oy:n kautta.
Jääkiekon nuorten naisten maailmanmestaruuskilpailut 2009
Jääkiekon nuorten naisten maailmanmestaruuskilpailut 2009 pelattiin Saksassa ja pelipaikkakuntana toimi Füssen. Maailmanmestaruuden voitti Yhdysvallat.
Lopputulokset
Pääsarja
1. divisioona
Kirjastonpuisto
thumb|Puiston maamerkkinä toimii Frenckellin tehtaan kahdeksankulmainen savupiippu. Kirjastonpuisto on Tampereen ydinkeskustassa Tammerkosken ja Keskustorin välissä sijaitseva puisto. Se on kaupungin vanhimpia julkisia viheralueita ja osa valtakunnallisesti merkittävää Tammerkosken kansallismaisemaa.
Historia
thumb|Kirjastotalo ja puisto noin vuonna 1927. Puisto on saanut alkunsa lehtipuuistutuksista, jotka tehtiin Tampereen ensimmäisen kirkon ympärille 1830-luvulla. Viereisellä tontilla sijaitsi apteekkari Axel Tennbergin hyötypuutarha, joka liitettiin puiston osaksi. Nykyisen muotonsa puisto sai 1920-luvulla, kun alue siirtyi kaupungin omistukseen. Alueella toimineen Frenckellin paperitehtaan rakennuksia purettiin ja puiston keskelle tehtiin kirjastotalo (1925). Samalla viheraluetta laajennettiin kosken rantaan, jossa oli aiemmin ollut muun muassa kylpylä ja sähkölaitos. 1930-luvulla Kirjastonpuiston ja sitä vastapäätä sijaitsevan Koskipuiston ranta-alueet muotoiltiin ilmeeltään yhtenäiseksi kokonaisuudeksi.
Kirjastonpuisto kunnostettiin vuosina 2009–2012. Remontin yhteydessä alueella tehtiin arkeologisia tutkimuksia, joissa maan alta paljastui teollisuushistoriaan liittyviä muinaisjäännöksiä: Frenckellin paperitehtaan kivipäällysteistä piha-aluetta sekä kapearaiteisen rautatien jäänteitä. Tärkeimmät löydöt suojeltiin muinaismuistolailla ja peitettiin sorakerroksella.
Puiston nimet
Kirjastonpuistosta on käytetty myös nimiä Vanhan kirjastotalon puisto, Vanhan kirkon puisto, (läntinen) Koskipuisto ja Vainisenranta. Nimi Kirjastonpuisto on tullut käyttöön kirjastotalon rakentamisen jälkeen.
Anders Lee
Anders Lee (s. 3. heinäkuuta 1990 St. Paul, Minnesota) on yhdysvaltalainen jääkiekkoilija, pelipaikaltaan keskushyökkääjä. Hän edustaa tällä hetkellä NHL-liigassa pelaavaa New York Islandersia.
Kirjastonpuisto
Puiston nimet
Vuonna 2011 puiston osa-alueille annettiin viralliset nimet, jotka merkittiin asemakaavaan. Vanhankirkonpuisto sijaitsee kirkon vieressä, Vanhankirjastonpuisto kosken rannassa, Frenckellinpuisto Frenckellin rakennusten läheisyydessä ja Kustaa III aukio puiston esiintymislavan edustalla. Aukion nimi viittaa Tampereen kaupungin perustajaan, kuningas Kustaa III:een. Nimen kirjoitusasu on herättänyt huomiota, sillä se ei ole suomen kielioppisääntöjen mukainen. Kadunnimitoimikunta oli kuitenkin asiasta tietoinen päätöstä tehdessään. Se ei halunnut käyttää kieliopillisesti oikeaa muotoa Kustaa III:n aukio, jota Kotimaisten kielten keskus oli suositellut.
Anders Lee
Muuta
Lee oli nuorempana myös lahjakas amerikkalaisen jalkapallon ja baseballin pelaaja. Useat yliopistot yrittivät rekrytoida häntä riveihinsä myös näissä lajeissa, mutta Lee päätti lopulta valita Notre Damen yliopiston tarjoaman jääkiekkostipendin.
Millipilleri
Millipilleri (tunnetaan myös nimellä Millipilleri eli Kuinka hankin hankalasti miljoonan) on vuonna 1966 ensi-iltansa saanut komediaelokuva, jonka on ohjannut Jukka Virtanen, Ere Kokkonen ja Spede Pasanen. Elokuva oli Jukka Virtasen ja Ere Kokkosen ensimmäinen elokuva. Elokuva oli myös toinen Spede-elokuva. Elokuvan pääosissa nähdään Spede Pasanen, Hannes Häyrinen, Simo Salminen ja Mila Lindroos. Elokuvan vierailevina tähtinä nähdään kiekonheittäjä Carol Lindroos, televisiojuontaja Kirsti Rautiainen, iskelmälaulajana Kristina Hautala, toimitusjohtaja Jaakko Jahnukainen, television tietokilpailujen kestovoittaja Esko Kivikoski, television tietokilpailuohjelmien vetäjä Timo T. Kaukonen, tuleva näyttelijä Ville Virtanen lapsena ja uimahyppääjä Helge Wasenius.
Elokuvaa kuvattiin Helsingissä, Helsingin maalaiskunnassa, Espoossa, Muoniossa, Kittilässä, Riihimäellä ja Espanjan Teneriffalla.
Millipilleristä alkoi kahden suomalaisen pitkän elokuvan työntekijän, äänittäjä Paul Jyrälän ja elokuvaaja Kari Sohlbergin mittava ura.
Elokuva on julkaistu VHS:nä ja DVD:nä. Elokuva on esitetty televisiossa vuosina 1969, 1973, 1977 ja 2006.
Juoni
Tarmo Saari (Spede Pasanen) liehakoi erittäin innokkaasti setäänsä, konsuli Ö:tä (ent. Saari), jolta Tarmo odottaa perivänsä peräti 500 miljoonaa markkaa. Setä on kuitenkin kustantanut hänen opintoja, jotta hän saisi töitä, mutta Tarmo ei saa hankittua töitä. Setä pitää hänelle oppitunnin säästäväisyydestä ravintolassa. Lopulta konsuli uhkaa jättää Tarmon perinnöttömäksi, ellei Tarmo pysty hankkimaan kuukaudessa miljoonaa markkaa. Jos Tarmo ei onnistu tehtävässään, konsuli aikoo testamentata omaisuutensa Antiikinsuojeluyhdistykselle.
Viereissä ravintolapöydässä istuu kuitenkin gangsterikopla (Mila Lindroos, Jukka Virtanen, Ere Kokkonen, Aarre Elo ja Heikki Kuvaja), jonka jäsenet kuulevat konsulin uhkaukset ja ryhtyvät juonimaan erilaisia juonia saadakseen konsulin rahat. Tarmo kokee tehtävän mahdottomaksi, mutta saa intoa ystävä Hannu Edengrenin (Simo Salminen) antamista "tarmopillereistä", jotka ovat pelkkää sokeria. Tarmo kokeilee ensimmäisenä työtä kukkamultien vaihtajana, mutta onnistuu ansaitsemaan vain vaivaiset kahdeksan markkaa. Konsulin luona hän tapaa viehättävän Vieno Vienosen (Malla Pesonius), Antiikinsuojeluyhdistyksen toiminnanjohtajan, joka pyytää Tarmoa tulemaan ravintolaan samana iltana. Illalla hän ei enää tunnista Vienoa, joka on muuttunut suorastaan kaunottareksi. Gangsterikoplan ollessa ravintolassa Tarmo tekee parhaansa naisen iskemiseksi. Gangsterien juonen tuloksena hänet heitetään ulos ravintolasta, jonka jälkeen Hannu estää Tarmoa jäämästä kahden Vienon kanssa.
Gangsterikopla saa houkuteltua Tarmon huviveneelle ja ehdottavat Tarmolle miljoonan markan työtä miljonäärien rannan hengenpelastajana. Tarmo saadaan veteen vain tekaistuilla avunhuudoilla, mutta koulutettu "ihmistappajahai" ei saa kiinni Tarmoa tämän paetessa hiekkarannalle. Gangsterit ostavat yhdistyksen osakkeet ja varmistavat, että konsulin testamenttia ei ole vielä allekirjoitettu. Vienon loukkaannuttua Tarmon käytöksestä hän ei halua tavata häntä.
Tarmo päättää kokeilla taitojaan elokuvatuottajana ja matkustaa Roomaan kuvaamaan elokuvaa "Rooman palosta", mutta palaa matkalta allapäin, sillä elokuvan teko meni mönkään pitkän sadekauden takia. Pillerin syömisen jälkeen hän muistaa elokuvaajien valtionpalkinnot ja näyttää lautakunnalle (Kalervo Koski ja Risto Salmi) lyhyen lännenelokuvan ja ihmissuhdedraamaelokuva, mutta elokuvat eivät innosta lautakuntaa. Tarmo saa puolestaan valtionpalkinnon elokuvasta, jonka gangsterit laittoivat elokuvakoneeseen poistetuista elokuvista.
Pian kuitenkin Tarmo joutuu kokemaan pettymyksen, sillä elokuvien tuotantokustannukset ovat miljoona markkaa suurempia kuin valtionpalkinto, joten hän joutuu taas keksimään uusia töitä. Hän esiintyy lumimiehenä Lapissa kehnolla menestyksellä, mutta tämän jälkeen hän saa idean perustaa matkatoimiston "Matkustamme puolestanne". Kiireinen johtaja (Kauko Kokkonen) maksaa miljoonan siitä, että Tarmo lähtee lomailemaan hänen puolestaan Espanjan auringon alle, mutta raha meneekin elokuvatuotannon velkaan.
Pilleria tarvitaan jälleen, jotta Tarmo kohentuu uuteen toimintakuntoon. Hän yrittää pyrkiä töihin televisioon kehnolla menestyksellä. Gangsterit saavat houkuteltua miljoonan markan palkkiolla ja Vienolla Tarmon koemieheksi uudelle koneelle, jonka tarkoituksena on muuttaa Tarmo 2-vuotiaan tasolle, mutta gangsterien epäonneksi Tarmo kopeloi koneen tehottomaksi. Tarmo joutuu lastentarhaan, jossa hän paljastaa ainoastaan Hannulle teeskentelevänsä 2-vuotiasta, jotta saisi selville gangsterien suunnitelmat. Kopla kokoontuu lastentarhassa ja paljastavat vahingossa Tarmon kuullen lopullisen suunnitelman.